**«Адарвірог»** — беларускі фолк-метал гурт. Вылучаецца ён разнастайнасцю інструментаў, актыўна выступае на канцэртах і фестывалях («Наш Грунвальд», «Эпоха Рыцарства», «Фарпост», «Folk Summer Fest»; апрача таго, удзельнікі гурту арганізуюць уласны «Люты Фэст»). У 2017 годзе запісаны дэбютны альбом «Край паданняў».

Удзельнікі
----------

* Леанід Аўдзей-Жыгуноў — спевы

Былыя ўдзельнікі
----------------

* Кацярына Філіповіч — скрыпка (2013—2014)
* Вячаслаў Варабей — бас (2014—2017)
* Усевалад Гапоненка — гітара, вакал (2013—2018)
* Віктар Лагацкі — дуда, баян, ліра (2014—2018)
* Мікіта Лагавы — бубны (2014—2019)
* Аляксей Быкоўскі — бас, вакал (2017—2021)
* Валера Машэль — мандаліна, бузукі, ліра (2013—2021)
* Караліна Наско — скрыпка (2014—2021)
* Улад Ліпень — гітара (2018—2021)

Творчасць
---------

### Альбомы

#### Край паданняў (2017)

Альбом выдадзены 1 ліпеня. Аўтары натхняліся Уладзімірам Караткевічам. Жанр альбома вызначаецца як меладычны фолк-метал.

##### Пра Адарвірога

Адарвірог — гэта імя галоўнага лірычнага героя, які бярэ ўдзел амаль у кожным паданні. Але, зразумела, ён існуе не ў нейкі пэўны час, а праносіцца скрозь гісторыю. Ён ведае, што павінен удзельнічаць у бітвах, што выйдзе з іх пераможцам і будзе да апошняга змагацца за тое, што яму дорага. Разам з Тадэвушам Касцюшкам Адарвірог абараняе краіну і памірае пад царскай карцеччу ў імя свайго народа ў 1863 годзе. Ён згарае ад полымя кахання падчас эпідэміі Харэі. Мужны Адарвірог шукае каханую ў падпаленым Іванам Грозным Полацку і ​​заўсёды ідзе насуперак развазе і смерці — ідзе «Скрозь Пекла». Ён заўсёды на крок наперадзе, ён здольны змагацца за тое, за што варта змагацца.

Адарвірог — алегарычны персанаж. Ён з’яўляецца прататыпам беларускага народа: моцнага, стойкага, нязломнага, гераічнага. Народа, які стагоддзе за стагоддзем змагаўся за свае ідэалы, за самавызначэнне, за тое, што мае найвялікшы кошт для кожнага чалавека. Адарвірог — архетып, які ёсць у кожнай гісторыі і бітве. Нарэшце, гэта той чалавек, якім музыкі жадаюць бачыць кожнага беларуса. Смелы ды адважны, але які не забывае і на весялосць ды гулянкі. Бо ідэальных народаў і людзей не існуе.

##### Удзельнікі запісу альбома

* Nerv-Records (Вітаўт Кашкурэвіч) — запіс.
* Sickbay Sound (Кірыл Бяспалаў) — звядзенне, майстарынг.
* Уладзіслаў Мароз — графічнае аздабленне ды дызайн.

Акрамя сучаснага складу гурта, у запісе прымалі ўдзел:

* Вячаслаў Варабей — бас-гітара (акрамя «Адарвірог»)
* Кацярына Філіповіч — скрыпка («Харэя»)
* Аляксей Рубчэня — сола-гітара («Пан Манэліг»)
* Артур Мацвеенка — вісл («Балада пра Паўстанца Ваўкалаку», «1863», «Зорны Шлях»)
* Мікалай Кісялёў — віяланчэль («Харэя»)
* Аляксей Дораш — віяланчэль («Зорны Шлях»)
* Наталля Рэпіч, Уладзіслаў Гавароўскі, Вера Даражэнкава — бэк-вакал («Забі Выратавальніка»)

##### Песні альбома

1. Вясновая
2. Адарвірог
3. Пераварацень
4. Балада пра паўстанца Ваўкалаку
5. Забі Выратавальніка
6. Песня беларускіх жаўнераў
7. Скрозь пекла
8. Лісоўчыкі
9. Харэя
10. Адарвірог II
11. 1863
12. Зорны шлях
13. Пан Манэліг

### Сінглы

* Харэя (2015)
* 1863 (2017)
* Адамарзуля (2020)
* Кароль (2023)
* Юратэ (2023)
* Абадонна (2023)
* Про Тих, Хто Не Повертається (2023)
* Калі Здрадзіў Свет (2023)

Спасылкі
--------

* Афіцыйная суполка ў сацыяльнай сетцы «У Кантакце»
* Невялічкі артыкул пра гурт Архівавана 29 жніўня 2019.
* Пра ўдзел у Лютым фэсце Архівавана 29 жніўня 2019.
* Фотаздымкі з «Фалькоцікі»
* Пра дэбютны альбом
* Рэцэнзія на альбом «Край паданняў» Архівавана 29 жніўня 2019.

|  |  |
| --- | --- |
| ⚙️   У сацыяльных сетках | VK |
| Тэматычныя сайты | Discogs · MusicBrainz |